
+ Săptămâna trecută s-a născut prunca Elena, al treilea copil al pr. Florin- 
David şi al preotesei Daniela de la Crocna. Sfânta Împărăteasă Elena să-i fie 
mereu întărire! 


* Invitaţie: duminică, 22 mai 2022, ora 18.30, la Sala Clio a Complexului Mu- 
zeal Arad va avea loc vernisarea expoziţiei: Bicentenar — 200 de ani de învăţă- 
mânt teologic ortodox arădean în imagini. Manifestarea aduce în faţa publicu- 
lui fotografii de epocă, documente, manuscrise, lucrări de specialitate ale profe- 


sorilor Institutului și Academiei Teologice, reviste şi alte obiecte. 


+ Sâmbătă a fost proclamată canonizarea Sfintei 
Cuvioase Teofana Basarab, prima monahie din 
istorie cunoscută ca fiind de origine română. Cuvioasa 
Teofana s-a născut în familia primului domnitor al 
Biserica Sf. Gheorghe - Muntenegru Ţării Româneşti, Basarab I (1310- 1352). A fost țarină 
a Bulgariei şi, când circumstanţele i-au devenit vitre- 
ge, s-a retras discret şi a îmbrățișat monahismul. (sursa: basilica.ro) 


* Într-un articol al unui reporter trimis de Organizaţia Patrimoniului Mondial se arată starea de decădere pro- 
nunţată a Bisericii Sf. Sofia din Istanbul, după ce aceasta a fost transformată în moschee acum 2 ani. În timpul 
perioadei de Bairam, peste 100.000 de pelerini musulmani au intrat într-o zi în catedrală, unii rămânând peste noap- 
te, cu bagaje şi cărucioare. Dacă nu se vor impune reguli mai stricte şi nu se va începe lucrarea de refacere, construc- 
ţia se va distruge în viitorul nu foarte îndepărtat. (sursa: orthodoxtimes.com) 


* La începutul acestei săptămâni, Sfântul Sinod al Bisericii Sârbe a anunţat restaurarea comuniunii euharistice 


cu Biserica Ortodoxă din Republica Macedoniei de Nord după 55 de ani. Întâistătătorii celor două biserici au slujit 
împreună joi, în catedrala din Belgrad. (sursa: basilica.ro) 


Parintele Ilie Şugaev 


Părintele Ilie Șugaev - 


O DATĂ PENTRU TOATĂ VIAȚA. 

Convorbiri cu tinerii despre căsătorie, familie şi copii 

Aceste convorbiri au apărut ca un strigăt de disperare la vederea a tot ceea ce se întâm- 
plă în familia din zilele noastre. De unde capătă tinerii cunoştinţe despre familie şi căs- 
nicie? Privindu-i pe proprii părinţi, gata întotdeauna de scandal, de pe micile ecrane şi 
din filme. Ei pot numai să viseze la faptul că o căsnicie poate fi eternă, că iubirea adevă- 
rată şi fidelitatea se pot întâlni şi astăzi, întrucât nu văd întâmplându-se aceste lucruri 
în realitatea în care trăiesc. 

Omul crede că se bucură de 
aparenţa celor materiale, în 
afara lui Dumnezeu, dar se 
bucură de o fantasmă, de ce- 
va ce nu există în realitate. 


Vorbind  des- tându-se ca 
pre dorinţa un  smintit. 


pervertită a De aceea Sf. 


omului căzut, ) pa / E) ceea A | | CI Maxim vorbeş- 
st vaste «i [E/ERVERTIREA DORINTEI| : 
Mare spunea a e i bunia minţii 
că „Pofta este care mişcă 

fu “a si urmarile ei et NI 
tându-şi  do- L) A PRE 
Dorinţa rătăci- 


rința de la 


Dumnezeu, tă a omului îl 
Care era țelul face „să tră- 
ei firesc, pro- iască într-o 
priu, normal, lume pe dos, 


spre sine însuşi şi spre cele sensibi- lipsit de rațiune. Iar Rațiunea este în care valorile sunt răsturnate, iar 
le, şi aflându-şi în ele desfătarea, în Logosul, adică Hristos. Altfel spus, lucrurile şi-au pierdut ordinea şi 
afara lui Dumnezeu, omul a folosit  îndepărtându-şi dorinţa de adevăratele proporţii. Sf. Maxim 
această dorinţă în chip necuvenit şi Hristos, omul aiurează, pur- constată că omul ajunge să priveas- 


Sf. Macarie dle la Saharna 


(26 mai) 


Unul dintre marii duhovnici contemporani din Basarabia, a dus o viaţă de evlavie 
adâncă şi smerenie. Li îmbrăca cu multă dragoste pe toţi cei care treceau pragul mă- 
năstirii Saharna, unde s-a nevoit până când comuniştii au închis-o, transformând-o 
în spital de psihiatrie. Sf. Macarie zicea tuturor: „Puteţi veni oricând, când sunteți 
liberi şi doriți să-mi mărturisiţi ceva.” Lăsat fără obşte, el s-a retras într-un bordei 
de pământ unde a vieţuit câţiva ani, iar mai apoi în satul natal. Azi, Saharna a renăs- 
cut şi moaştele sale au fost puse la loc de mare cinste, fiind cercetate alături de izvo- 
rul tămăduitor. 

că cu teamă cele vrednice de dorit şi 
să le respingă, îngrijindu-se de cele 
nevrednice. Astfel, el ajunge să tră- 
iască într-un mod cu totul delirant. 


Pierzând înţelegerea adevăratului 
Dumnezeu, omul a ajuns, prin reori- 
entarea dorinţei sale şi prin descope- 
rirea de noi desfătări, să absoluti- 
zeze dorinţele și plăcerile, pe 
care le-a aşezat în locul lui Dumne- 
zeu. 


În relaţiile sale cu ceilalți oameni şi 
cu făpturile, omul nu-L mai are în 
vedere pe Dumnezeu, ci propria 
lui plăcere, care ajunge să-i de- 
vină normă. El nu mai priveşte pe 
semenul său şi toată făptura în func- 
ţie de rostul pentru care au fost făcu- 
te, ci le consideră importante şi valo- 
roase numai în măsura în care îi îm- 
plinesc poftele şi dorinţele. Pierzân- 
du-şi valoarea spirituală, semenul 
său devine un simplu obiect al plăce- 
rii pentru om, relaţiile dintre oameni 
fiind cu totul strâmbate. 


Dorinţa lui pervertită îl mână pe om 
într-o direcţie greşită, el ajungând să 
caute binele în mod greşit. Iubindu- 
L pe Dumnezeu, omul iubea adevă- 
ratul Bine şi toate le judeca în func- 
ţie de EI, dorind numai Binele. Prin 
păcat, omul părăseşte pe Dumnezeu, 
adică Binele desăvârşit, şi experi- 
mentează răul, ajungând să-l con- 
funde cu binele. Ceea ce îi place 
ajunge să fie ceea ce este bine. 
Şi invers, ceea ce îi produce neplăce- 
re va fi numit rău. 


Aşa a ajuns omul să divinizeze cele 
mai ruşinoase patimi, la care nu ar 
trebui nici măcar să se gândească. 
Iar prin dorinţele sale contrare firii 
cu care a fost înzestrat de Dumne- 
zeu, omul ajunge să se autodistrugă. 
Focul plăcerilor trupeşti îi înveni- 
nează sufletul, îi slăbeşte voinţa şi o 
face neputincioasă. 


Efectele schimbării sensului dorinţei 
fireşti o resimte în primul rând min- 
tea. Restrângerea realităţii la cele 
vizibile şi plăcute, adică deformarea 
ei, îl aruncă pe om într-o stare de 
delir. Omul crede că se bucură de 
aparenţa celor materiale, în afara lui 
Dumnezeu, dar se bucură de o fan- 
tasmă, de ceva ce nu există în reali- 
tate. 


Pervertirea voinţei aduce cu ea de- 
zordinea facultăţilor omenești, 
divizarea lor. Adam cel dinainte de 
cădere nu-L dorea decât pe Dumne- 
zeu ca unică ţintă a sa, tinzând doar 
spre El. Abătându-se de la Dumne- 
zeu, dorinţa omului îşi pierde unita- 
tea, ajungând să se răspândească în 
multiplele forme sub care vede lu- 
mea mintea decăzută a omului. Do- 
rinţele unei astfel de minţi sunt ete- 
rogene, deci de multe ori contradic- 
torii, iar risipirea în multitudinea lor 
duce la pierderea bucuriei adevărate 
şi statornice. Mintea se răspândeşte 
în atâtea direcţii, spre ceea ce place 
simţurilor. Prinsă în vârtejul perpe- 
tuu al poftelor, mintea îşi pierde pa- 
cea şi stabilitatea în care era când 


căuta doar cele firesc ale ei — con- 
templarea celor dumnezeieşti. 


Omul înrobit de plăceri se alienează 
în întregime, dar va avea de suferit și 
mărginirile impuse de trup şi sufe- 
rinţele legate de el. Omul vede că 
desfătarea se spulberă numaidecât şi 
plăcerii îi urmează numaidecât dure- 
rea. Iar de aici se naşte suferinţa 
sufletului, urmată de întristare, 
căci lucrul dorit şi pierdut nu este pe 
măsura puterii de dorire cu care a 
fost omul înzestrat de Dumnezeu. El 
nu încetează să înseteze după abso- 
lut, dar nesăturându-se cu cele ma- 
teriale, cade în tristeţe şi simte un 
gol dureros în suflet. 


Omul căzut trăieşte într-o perma- 
nentă stare de frustrare şi de insatis- 
facţie. Chiar dacă o clipă se bucură 
de o plăcere sau alta, apoi cade într- 
o şi mai mare tristeţe, văzându-şi 
propria neîmplinire. lar pentru a 
evita durerea acestei stări, omul 
aleargă după noi şi noi plăceri, în- 
cercând să refacă absolutul după 
care tânjeşte şi crezând că va afla 
infinitul în abisul în care se scufundă 
tot mai mult. 


„Aşa sunt toate cele _trupeşti: n-au 
apucat să vină, că şi zboară. Trec 
mai repede ca apa râurilor şi lasă 
pustii şi goi pe cei îndrăgostiți de 
ele” (Sf. loan Gură de Aur). 


Jean-Claude Larchet 


să nu iubesc nimic 


Să nu iubesc nimic, lisus, 
cum Te iubesc pe Tine, 

spre nimeni să nu mai fiu dus 
aşa cum sunt spre Tine. 


Nimic să n-am, nimic să n-am, 
nici casă, nici avut, nici neam, 
nici fiu, nici soţ, - nimic să n-am, 
Iisus, aşa ca Tine. 


Traian Dorz 


Să nu-mi pun dragostea-n nimic 
aşa precum în Tine, 

să nu mai cînt, să nu mai zic 

de nimeni ca de Tine. 


Să n-am nimic din ce-aş avea 
aşa de drag ca Tine, 

să-mi pot uita de viaţa mea, 
dar nu, lisus, de Tine. 


Să nu regret nimic din tot 
ce-aş pierde pentru Tine, 
oricând, orice, oricât să pot, 
Iisuse, pentru Tine. 


Că nimeni, nicăieri, nicicând 
nu m-a iubit cât Tine, 

trăiesc cântând şi mor cântând, 
Iisus, numai cu Tine. 

Rostul poeztei 


De ce este folositoare poezia pentru credinţă? Pentru 
că pe Dumnezeu nu-L poţi defini raţional. Dumnezeu 
este mai presus de îngustările definiţiilor raţionale. Sf. 
Maxim Mărturisitorul spune în „Ambigua” că noi mer- 
gem cu cuvântul explicativ până într-un anumit loc, de 
unde nu mai putem înainta. De aici trăim pe Dumnezeu 
ca mare taină. 


Aceasta înseamnă că vorbele noastre obişnuite nu 
mai au putinţă. Atunci, sau tăcem - există și o vorbire 
a tăcerii -, sau ne silim să găsim cuvinte mai presus de 
simple definiţii raţionale. 


Toată creaţia este a lui Dumnezeu şi El a pus ceva din 
Sine în toate. Putem spune că Dumnezeu este munte 
înalt, pentru că în munte este o înălţime pe care tot 
Dumnezeu a pus-o. 


Să nu rămânem la formele banale de a-L exprima pe 
Dumnezeu! Toată poezia imnelor noastre e o poezie pli- 
nă de conţinut. Câtă poezie este în Psalmi! Dar totuşi e o 
poezie care-L mărturiseşte pe Dumnezeu ca Persoană. 
Trebuie să mărturisim pe Dumnezeu ca Treime a iubirii, 


inclusiv prin 
poezie. Trebu- 
ie să mărturi- 
sim dragostea 
lui Dumnezeu 
faţă de noi 
prin lisus 
Hristos şi jert- 
fa Lui, deşi 
sunt greu de 
exprimat. 


Dar nu putem să le exprimăm prin nişte cuvinte sărace, 
căci aceste adevăruri sunt extraordinar de înalte. Tre- 
buie să depășim simplele definiţii uscate și să 
găsim cuvinte pline de entuziasm, pline de căl- 
dură. Iar dacă reuşeșşti să treci de această mărginire, 
devii profund, îţi descoperi nişte adâncimi. Aceasta este 
poezia! Dar nu poţi deveni profund în literatură şi filo- 
sofie, dacă nu devii întâi creştin. 


Pr. Dumitru Stăniloae 


iubirea răsărind începuse 


s-o vadă în inimă, stânca în sfârşit 


cea necuvântătoare, se sfar- 
mă şi 


clipa, ca o uşă 


larg deschisă în 


ca-n pustie odinioară apa a în 
lumină 


izbucnit, vie, inundând 


răul din mine 


bucură-te, va veni 


iubirea răsărind 


Daniel Turcea 


cine se poate apropia 
de tine, cel 

cu adevărat 

înger 

ajută-mi 


să te văd 

Biserica mărturisitoare 


Era în luna noiembrie a anului 
1950, când trei călugăriţe au ajuns 
în lagărul de concentrare cu sentinţa 
pentru muncă silnică. Miile de femei 
deţinute de la Vorkuta nu munceau 
în mine, ci făceau alte munci grele, 
iar călugărițele au fost trimise într- 
un pluton unde se făceau cărămizi 
pentru muncile de construcţie din 
întreaga zonă arctică şi din Rusia. 
Când călugărițele au fost duse pen- 
tru prima dată la fabrica de cără- 
mizi, i-au spus şefului că ele priveau 
orice muncă făcută pentru regimul 
comunist ca şi când ar fi fost pentru 
diavol şi, de vreme ce ele erau sluji- 
toarele lui Dumnezeu şi nu ale lui 
satan, ele nu îşi propuneau să se 
plece ordinelor şefului lor, în ciuda 
oricăror ameninţări ale acestuia. 


Dezbrăcate de veşmintele religioase, 
aveau drept armură credinţa. Ele 
erau gata să înfrunte orice pentru a- 
şi ţine făgăduinţa şi chiar au înfrun- 
tat pedeapsa, o dovadă vie de mare 
curaj. Li s-au dat raţii de pedeapsă, 
constând în pâine neagră şi supă 
râncedă, zi de zi. Dar în fiecare di- 
mineaţă când li se poruncea să 
meargă la fabrica de cărămizi, în 
gropile cu pământ, sau la oricare 
altă muncă, ele refuzau. Acest refuz 
însemna, desigur, că trebuia să trea- 
că prin chinuri şi mai mari. 


Mâniaţi de încăpăţânarea lor şi te- 
mându-se de efectul asupra celor- 
lalţi muncitori sclavi, comandantul 
a poruncit să fie puse în cămaşă de 
forţă. Mâinile le-au fost legate la 
spate şi apoi funia cu care le-au fost 
legate încheieturile mâinilor a fost 
trecută în jurul gleznelor şi dusă în 
sus strâns. În acest fel, picioarele le- 
au fost trase în spate, la fel şi umerii, 
într-o poziţie de durere groaznică. 
Insă niciun țipăt de protest nu le-a 
scăpat. Când comandantul a porun- 
cit să se arunce apă peste ele, astfel 
încât materialul de bumbac al că- 
măşilor de forță să se strângă, se 


Cele trei monahii 
din lagărul vorkuta 


aştepta ca ele să ţipe din cauza aces- 
tei presiuni asupra trupurilor tortu- 
rate, dar tot ceea ce s-a întâmplat a 
fost că ele au gemut încet şi au căzut 
în stare de inconştienţă. Legăturile 
lor au fost atunci desfăcute şi ele şi- 
au revenit; după aceea au fost legate 
din nou şi încă o dată binecuvântata 
uşurare a leşinului a venit peste ele. 
Ele au fost ţinute în această stare 
mai bine de două ore, dar paznicii 
nu au îndrăznit să mai continue tor- 
tura, deoarece circulaţia sângelui 
fusese întreruptă şi femeile erau la 
un pas de moarte. Regimul comu- 
nist voia sclavi, nu schelete. 


În cele din urmă, comandantul a 
hotărât să încerce altă tortură. Fie 
călugărițele aveau să muncească, fie 
va trebui să le omoare, încercând să 
le oblige. El a poruncit să fie din nou 
numite la munca de afară şi, dacă ar 
continua să refuze, să fie duse pe un 
deal în vântul aspru al iernii arctice 
timpurii şi să fie lăsate să stea acolo 
nemişcate toată ziua, privind celelal- 
te femei care munceau. Când lumina 
pală a zilei arctice scurte răsărea, au 
fost văzute îngenunchind, iar pazni- 
cii care aşteptau să le găsească în- 
gheţate, le-au găsit relaxate şi calde. 


Văzând aceasta, comandantul a or- 
donat să li se scoată mănuşile şi că- 
ciulile, astfel încât să fie expuse la 
deplina furie a vântului. Pe parcur- 
sul celor opt ore de muncă ale zilei, 
ele îngenuncheau pe vârful dealului 
vântos în rugăciune. Celelalte femei 
care frământau pământul pentru 
cuptoarele de cărămizi sufereau in- 
tens din cauza frigului. Multe se 
plângeau că le îngheţau picioarele, 
în ciuda faptului că purtau niște ciz- 
me care se presupunea a fi călduroa- 
se. Seara, când alţi paznici au mers 
pe deal ca să le ia pe călugăriţe și să 
le aducă înapoi la barăci, se aşteptau 
să le găsească degerături la urechi, 
la mâini şi la picioare. Dar nu aveau 
nimic! 


Din nou în ziua următoare au înge- 
nunchiat timp de opt ore în vânt, 
nepurtând nici căciuli, nici mănuşi, 
la temperaturi cu mult sub zero gra- 
de. Nici atunci nu au suferit nicio 
degerătură serioasă şi erau hotărâte 
în refuzul lor de a lucra. 


Când au fost duse afară a treia zi, le- 
au luat şi fularele. In acest timp, 
vestea despre ceea ce se întâmpla se 
răspândise în toate lagărele de con- 
centrare din regiunea  Vorkuta. 
Când, la sfârşitul celei de a treia zi, o 
zi cu mult mai rece decât cele pe 
care le trăisem în acea iarnă, călu- 
găriţele cu capul gol au fost aduse în 
continuare fără cea mai mică urmă 
de degerătură, toată lumea murmu- 
ra că într-adevăr Dumnezeu făcuse 
o minune. Nu mai era alt subiect de 
conversaţie în toată Vorkuta. 


În ziua a patra, chiar şi paznicii erau 
înfricoşaţi de puterea nepământeas- 
că pe care păreau să o aibă aceste 
femei şi au refuzat categoric să le 
atingă sau să mai aibă de-a face cu 
ele. Comandantului însuşi îi era fri- 
că să le ordone să meargă pe deal. Şi 
astfel, nu au mai fost deranjate în 
rugăciunile lor şi au fost scoase de la 
rațiile de pedeapsă. 


Patru ani mai târziu, acele călugăriţe 
încă mai erau la tabăra fabricii de 
cărămizi şi nici una din ele nu făcu- 
se nicio zi de muncă productivă pen- 
tru regimul comunist. Erau păzite 
cu teamă şi respect. Paznicii aveau 
indicaţii să nu se atingă de ele sau să 
le deranjeze. Îşi manifestau religio- 
zitatea în felul lor propriu şi păreau 
în pace şi mulţumite. Deşi deţinute, 
ele erau duhovniceşte libere. Cei 
mai înrăiţi comunişti ruşi nu au pre- 
getat să menţioneze minunea călu- 
găriţelor. 

Mijlocitori la Cer 


Redăm mai jos, spre întărirea şi 
folosul tuturor, două minuni din 
vremurile noastre, săvârşite de 
sfinți dragi. 


XXX 


S-a întâmplat demult, în 1970. Am 
primit salariul şi în drum spre casă 
am pierdut portmoneul cu bani. 
Acasă, când am descoperit pierde- 
rea, m-am necăjit atât de tare, încât 
am căzut în genunchi în faţa icoanei 
Sfântului Nicolae şi, cu lacrimi în 
ochi, l-am rugat să facă o minune. A 
doua zi, le-am povestit colegilor de 
serviciu cele întâmplate. 


În timpul pauzei, o colegă s-a dus la 
piaţă. A intrat în vorbă cu o femeie 
care vindea seminţe şi, în treacăt, a 
pomenit despre necazul meu. Cât de 
mare i-a fost mirarea când femeia i- 
a spus: „Ieri eu am găsit un portmo- 
neu exact cu această sumă de bani. 
Să vină colega ta la mine şi să şi-l 
ia/”. 


La ora fixată m-am dus la piaţă. Fe- 
meia mi-a dat portmoneul. Dorind 
să-i mulţumesc, i-am oferit o parte 
din bani. Ea însă a refuzat: „Nu pot 
să fac aşa ceva, pentru că nu este 
creştineşte”. Auzind aceste cuvinte, i 
-am povestit despre rugăciunea mea 
şi am rugat-o să ia bani cel puţin 
pentru o lumânare, ca s-o aprindă la 
icoana Sfântului Nicolae făcătorul 
de minuni. 


XXX 


Părintele Nectarie, un preot grec, 
fusese trimis să facă ascultare la 
Sfântul Mormânt din Ierusalim. As- 
cultarea lui consta în organizarea 
orarului de desfăşurare a slujbelor 


SFINȚII - 
grabnic ajutători în 
problemele de zi cu zi 


pentru diferitele comunităţi ortodo- 
xe. Exista şi un timp rezervat călugă- 
riţelor ruse, în care acestea veneau 
să cânte şi să citească acatiste. 


Într-una din zile, părintelui Nectarie 
i se păru că timpul alocat călugăriţe- 
lor ruse era prea lung, astfel încât 
hotărî să reducă acest timp la jumă- 
tate. Încercarea călugăriţelor de a 
contesta această decizie nu a avut 
nici un efect, ele trebuind să se con- 
formeze. 


Chilia în care părintele Nectarie se 
odihnea noaptea era situată la etajul 
al doisprezecelea al clădirii de lângă 
biserică. Într-o noapte, s-a auzit o 
bătaie uşoară la uşa camerei sale. 
Părintele Nectarie era foarte sur- 
prins. Când a deschis uşa, în faţa lui 
se înfăţişă un bătrân cu părul grizo- 
nant, a cărui figură nu-i era familia- 
ră. Acesta îndreptă un deget mustră- 
tor spre părintele Nectarie şi-i ceru 
să nu-i necăjească fiicele. Deşi mus- 
trarea era zisă în 
limba greacă, părin- 
tele nu putea price- 
pe înţelesul acestor 
cuvinte.  Mustrarea 
mai fu repetată o 
dată, apoi bătrânul 
stareţ  dispăru în 
întunericul culoaru- 
lui. Părintele Necta- 
rie a făcut încă o 
dată un tur al biseri- 
cii, dar negăsind pe 
nimeni, se întoarse 
în chilia sa să se 
odihnească. 


Dimineaţă, părintele era aproape 
sigur că avusese un vis. Dar când 
călugărițele ruse au venit la biserică 
şi după ce şi-au aşezat micile lor 
icoane şi au început să se roage, ini- 
ma părintelui a tresărit. Pe una din- 
tre icoane era zugrăvit chipul stare- 
ţului bătrân care i se arătase cu o 
noapte înainte. Încă o dată îi răsună 
în urechi aceeaşi voce, spunându-i 


să nu-i necăjească fiicele. În acel 
moment, părintele Nectarie a înge- 
nunchiat în faţa icoanei Sfântului 
Serafim şi a sărutat-o cu evlavie, 
aflând de la călugăriţe numele aces- 
tui Sfânt despre care înainte nu ştia 
nimic. Apoi le-a redat călugăriţelor 
timpul iniţial de rugăciune în biseri- 
ca Sfântului Mormânt. 


La puţin timp după aceasta, în viața 
părintelui Nectarie s-a întâmplat un 
alt lucru neobişnuit. Un episcop rus 
bătrân a venit la biserica Sfântului 
Mormânt şi s-a rugat îndelung, până 
târziu, astfel încât părintele Nectarie 
l-a poftit ulterior să se odihnească în 
chilia sa. I-a dat episcopului patul 
său, intenţionând să se odihnească 
pe o canapea. Dar bătrânul nu a în- 
chis un ochi în noaptea aceea, rămâ- 
nând aşezat în fotoliu şi rugându-se 
cu metania. Părintele Nectarie se 
simţi stânjenit să doarmă, astfel în- 
cât rămase să privegheze toată 
noaptea cu metania sa. 


La câteva zile, primi în dar de la acel 
episcop un pachet în care se afla o 
părticică din moaştele Sfântului Se- 
rafim de Sarov. Recunoştinţa părin- 
telui Nectarie a fost nemăsurată. 
Câtă milă îi arătase Sfântul, cât de 
repede îi iertase greşeala şi cum l-a 
binecuvântat în chip minunat! 


I.G. 

Lecţia istoriei 


Dezlesarea prezentului 
PRIN ÎNȚELEGEREA TRECUTULUI (6) 


Continuăm seria tâlcuirilor părinte- 
lui Ștefan referitor la oamenii vre- 
murilor din urmă. 


„Lăpsiţi de dragoste, neînduple- 
caţi” - adică foarte încăpăţânaţi, 
foarte siguri pe ei şi pe propria lor 
putere. Părinţii de la Pateric spun că 
la urmă nu va mai fi cărare de la casă 
la casă. Aici nu se referă la cărarea 
fizică, deşi acum nu mai sunt cărări 
de iarbă, căci totul este de beton, 
până şi la cimitir. Morminte văruite 
suntem, căci nu mai avem deschide- 
re față de omul de lângă noi. Nu mai 
avem nicio consideraţie, ori răbdare, 
ori îngăduinţă faţă de celălalt. 


„Clevetitori”. De când e lumea nu 
a fost ceea ce există acum: ziare, emi- 
siuni şi site-uri de cleveteală. Teleno- 
velele de care se simt atrase femeile 
(dar şi o parte dintre bărbaţi) nu 
sunt decât o cleveteală universală. 
Dacă înainte se clevetea pe marginea 
şanţului, la ţară, acum, noi cei din 
cutiile de chibrituri de la oraşe, dăm 
drumul la televizor şi auzim clevete- 
lile întregii lumi. Dacă în trecut, la 
sat, cleveteai ce cleveteai, dar apoi se 
terminau subiectele de cleveteală, azi 
cleveteala nu mai are limite. Iată ce a 
rezultat după formele de demonizare 
ale veacului trecut. 


„Neînfrânaţi”. Oamenii de azi nu 
mai au nicio frână şi nicio regulă, 
pentru că doctrina de bază este bu- 
nul plac, plăcerea. Ei nu vor şi nu au 
nimic să-şi reproşeze. Iar dacă mai 
apare vocea conştiinţei, rezolvă repe- 
de problema, dând jos pe Dumnezeu, 
ca să nu-i mai deranjeze şi făcându- 
şi un dumnezeu epicurian, al plăceri- 
lor. Nu se vor declara atei, ci vor zice: 
cine ştie în ce fel este Dumnezeu ?, ca 
să nu aibă mustrări de conştiinţă şi 
să-şi  argumenteze păcatele. Iar 
această replică o vom găsi de la băr- 
baţi în toată firea ori bătrânele căro- 
ra le tremură bărbia când vorbesc, 
până la tinerei. 


Oamenii de azi nu mai au nicio moti- 
vaţie să se înfrâneze, ba chiar găsesc 
toate motivele să rămână neînfrâ- 
naţi. Toate reclamele îndeamnă la 
această atitudine: nu trebuie să-ţi 


refuzi asta, meriţi cealaltă. Aceasta 
este ideologia lumii noastre, a consu- 
mismului. 


„Cruzi”. Să recunoaştem că lumea 
de azi e crudă! Filmele de groază şi 
cele pline de cruzime sunt capul de 
afiş şi capătul doririlor oamenilor, 
indiferent de vârstă. Mulţi se uită la 
aceste filme, deşi spun: eu nu aş face 
niciodată aşa ceva! Le place să se uite 
la cruzime, distrugere, la tot ce în- 
seamnă rău şi violență. După cum 
există fumat pasiv, aşa există şi cru- 
zime pasivă — cea la care ne uităm. 
Dar atunci suntem deja pe drumul 
cruzimii adevărate. 


„Neiubitori de bine”. Până acum 
se încerca găsirea unei motivații şi 
acoperirea în bine a răului pe care 
oamenii îl făceau. Ultimele încercări 
de acest fel au fost ale naziştilor şi 
comuniștilor. Ei au încercat să îm- 
brace grozăviile făcute cu o haină de 
bine: le-au făcut pentru rasa superi- 
oară ori pentru binele întregii ome- 
niri. Ei recunoșteau binele şi încer- 
cau să-și prezinte faptele drept bune. 
Astăzi, însă, cea mai mare parte a 
oamenilor care fac rău nu mai în- 
cearcă să se convingă nici măcar pe 
ei înşişi că este bine, adică nu iubesc 
deloc binele. 


„Trădători”. E plină lumea de tră- 
dători: oameni care au trădat iubi- 
rea, aşteptările, bunătatea celorlalţi. 
Așadar trăim din ce în ce mai mult 
într-o lume de „iude”. 


„Necuviincioşi”. Dacă nu iubeşti 
binele nu ai cum să fii cuviincios. 
Buna cuviinţă este o manifestare a 
bunătăţii dinlăuntru. Dacă nu cauţi 
bunătatea, nu ai cum să fii cuviin- 
cios. 


„Îngâmfaţi”. Majoritatea oameni- 
lor de azi nu primesc să audă de la 
cei de lângă ei, de la colegii lor de 
lucru, orice cuvânt care ar semăna cu 
o critică. Azi se spune foarte greu 
adevărul, iar ca duhovnic trebuie să 
te porţi cu oamenii ca şi cu nişte ouă, 
până să-i faci să priceapă şi să pri- 
mească nişte lucruri. Oamenii de azi 
sunt foarte slabi şi nu pot să pri- 


Preofr Ștefan 


mească ce le spune duhovnicul. 


„Ilubitori de desfătări”. Oare ce îi 
face pe oameni să-şi părăsească fa- 
miliile, să divorţeze, să se recăsăto- 
rească, spunând: nu mai simt nimic 
pentru tine, merg, să-mi găsesc ferici- 
rea în altă parte? „lubitori de desfă- 
tări mai mult decât iubitori de Dum- 
nezeu”. La balotajul acesta pierde 
Dumnezeu. Aceasta este lumea noas- 
tră! Totul se bazează pe trup, nu este 
nimic altceva. 


Iar ipocrizia veacului acestuia stă în 
următorul cuvânt al Sf. Ap. Pavel: 
„Având înfăţişarea adevăratei 
credinţe, dar tăgăduind puterea 
ei”. lar aici putem extrapola: nu 
doar credinţă, ci şi adevăr, normali- 
tate. Totul este la nivelul vorbelor, al 
intenţiilor, al fațadei. Este un veac de 
faţadă, de la cel mai mic lucru pe 
care îl cumperi din magazin, pentru 
că ţi-a luat ochii ambalajul, dar con- 
ţinutul este de proastă calitate, până 
la iubire. Ambalajele tot mai mari şi 


mai colorate sunt „icoane” ale omu- 
lui contemporan. Căci omul se expri- 
mă prin icoane, prin forme în care îşi 
arată interiorul. Iubirea de azi are 
înfăţişarea iubirii adevărate, dar este 
ipocrită; oamenii se îndrăgostesc de 
faţade materiale. „dar tăgăduind 
puterea ei”... Puterea unui lucru se 
află în interiorul lui. Or, azi interio- 
rul este în putrefacție. 

Cuvinte de întărire 


David împă- 
ratul a căutat 
lucrul pe care 
pescarii cei 
simpli l-au 
primit fără să-l caute. David se afla în întuneric şi tân- 
jea să vadă chipul cel luminos al Domnului, care se des- 
coperise pescarilor celor simpli în deplina sa strălucire. 
David împăratul a trăit o vreme a aşteptării, dar uceni- 
cii au trăit vremea împlinirii. 


Faţa Domnului era strălucitoare şi înainte de Înviere, 
dar cu atât mai strălucitoare a fost ea după Inviere! 
Focul cel nestins al dumnezeirii s-a ascuns după icoana 
trupului Său şi a luminat prin acea icoană trupească. 
Ucenicii au privit ţintă la Dânsul şi s-au bucurat în ini- 
mile lor. Patruzeci de zile au privit trupul Său cel slăvit 
şi înviat şi s-au bucurat în inimile lor! 


O, fraţilor, să căutăm şi noi faţa cea luminoasă a Dom- 
nului, ca să putea simţi desfătarea cu care se îndulcesc 
îngerii lui Dumnezeu. Să dorim cu râvnă a vedea faţa 


Ce să căutăm 


zi de zi? 


Domnului! Dar cum ni se poate arăta ea? 


Fiecare cuvânt al Lui ne arată o trăsătură a chipului 
Său. Fiecare dintre Apostolii Lui înfăţişează o trăsătură 
a feţei Sale. Fiecare faptă a Sa ne arată câte o însușire a 
feţei Sale. Fiecare din sfinţi este o rază din strălucirea 
chipului Său. 


Să cercetăm cu nesaţ faţa Domnului! Să adunăm 
rază după rază, până ni se va descoperi tot soarele. Să 
aşezăm acel soare în adâncul inimilor noastre, ca să 
poată lumina dinlăuntru curţile noastre cele trupeşti. 
Să răsădim viţa aceasta negrăit de dulce în inimile 
noastre, ca să putem gusta din băutura cea fără de 
moarte cu care se îndestulează îngerii. 


O, Doamne, Purtătorule de lumină, străluceşte faţa Ta 
peste noi, robii Tăi. Amin! 


Sf. Nicolae Velimirovici 


Patericul ne învaţă 


A zis un bătrân: 


- Este nevoie ca cel care iubeşte pe Dumnezeu să facă 
parte lui Hristos în fiecare lucru al Său. 


A zis fratele: 
- Cum este acest cuvânt, părinte? 
A zis bătrânul: 


- Când îţi cade pâine curată, las-o pe aceea altuia şi 
mănâncă tu pe cea stricată, pentru Hristos. Dacă ai 
vin bun, amestecă în el puţin oţet şi bea-l pentru Hris- 
tos, Cel care a băut oţet. Când stai la masă, nu te să- 
tura, ci lasă puţin, zicând: Iată şi partea lui Hristos. 


Dacă găseşti o pernă moale, las-o deoparte şi pune 
piatră, pentru Hristos. Dacă, dormind, te ia frigul, 
rabdă zicând: alţii nu dorm deloc. Dacă faci pentru 
tine fiertură, stric-o puţin la gust, zicând că alţii care 
sunt vrednici de pâine nu mănâncă, deci cu atât mai 
mult ar trebuie eu, nevrednicul, să mănânc praf şi 
cenuşă. 


În fiecare lucru al tău amestecă şi puţină sufe- 
rință, şi în a mânca, şi în a dormi, şi în a lucra. Şi cu 
smerenie să trăieşti aşa totdeauna, amintindu-ţi cum 
au trăit sfinţii, ca să vină ceasul şi să ne găsească pe 
noi în suferinţă şi strâmtorare şi aşa să aflăm dincolo 
uşurare. 


